CELEX: 32016R1402
Language: mt
Date: 2016-08-22 00:00:00
Title: Regolament ta' Implimentazzjoni tal-Kummissjoni (UE) 2016/1402 tat-22 ta' Awwissu 2016 li jirtira l-aċċettazzjoni tal-impenn għal tliet produtturi esportaturi skont id-Deċiżjoni ta' Implimentazzjoni 2013/707/UE li tikkonferma l-aċċettazzjoni ta' impenn offrut b'rabta mal-proċedimenti antidumping u antisussidji li jikkonċernaw l-importazzjonijiet ta' moduli fotovoltajċi bis-siliċju kristallin u l-komponenti ewlenin (jiġifieri ċ-ċelloli) li joriġinaw jew jintbagħtu mir-Repubblika tal-Poplu taċ-Ċina għall-perjodu ta' applikazzjoni ta' miżuri definittivi

23.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 228/16
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/1402
   tat-22 ta' Awwissu 2016
   li jirtira l-aċċettazzjoni tal-impenn għal tliet produtturi esportaturi skont id-Deċiżjoni ta' Implimentazzjoni 2013/707/UE li tikkonferma l-aċċettazzjoni ta' impenn offrut b'rabta mal-proċedimenti antidumping u antisussidji li jikkonċernaw l-importazzjonijiet ta' moduli fotovoltajċi bis-siliċju kristallin u l-komponenti ewlenin (jiġifieri ċ-ċelloli) li joriġinaw jew jintbagħtu mir-Repubblika tal-Poplu taċ-Ċina għall-perjodu ta' applikazzjoni ta' miżuri definittivi
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea (“it-Trattat”),
   Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) (“ir-Regolament antidumping bażiku”), u b'mod partikulari l-Artikolu 8 tiegħu,
   Wara li kkunsidrat ir-Regolament (UE) 2016/1037 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra importazzjonijiet sussidjati minn pajjiżi li mhumiex membri tal-Unjoni Ewropea (2) (“ir-Regolament antisussidji bażiku”), u b'mod partikulari l-Artikolu 13 tiegħu,
   Infurmat lill-Istati Membri,
   Billi:
   A.   IMPENN U MIŻURI EŻISTENTI OĦRAJN
   
   
               (1)
            
            
               Permezz tar-Regolament (UE) Nru 513/2013 (3), il-Kummissjoni Ewropea (“il-Kummissjoni”) imponiet dazju antidumping proviżorju fuq l-importazzjonijiet fl-Unjoni Ewropea (“l-Unjoni”) ta' moduli fotovoltajċi tas-siliċju kristallin (“moduli”) u l-komponenti ewlenin (jiġifieri ċ-ċelloli u l-wejfers) li joriġinaw jew jiġu kkunsinjati mir-Repubblika tal-Poplu taċ-Ċina (“ir-RPĊ”).
            
         
               (2)
            
            
               Grupp ta' produtturi esportaturi ta mandat lill-Kamra tal-Kummerċ taċ-Ċina għall-Importazzjoni u għall-Esportazzjoni ta' Makkinarju u ta' Prodotti Elettroniċi (China Chamber of Commerce for Import and Export of Machinery and Electronic Products, “CCCME”) sabiex tippreżenta impenn fuq il-prezz f'isimhom lill-Kummissjoni, kif fil-fatt għamlet. Huwa ċar mit-termini ta' dan l-impenn fuq il-prezz li huwa jikkostitwixxi ġabra ta' impenji individwali fuq il-prezz għal kull produttur esportatur, li hija, għal raġunijiet ta' prattiċità tal-amministrazzjoni, ikkoordinata mis-CCCME.
            
         
               (3)
            
            
               Permezz tad-Deċiżjoni 2013/423/UE (4), il-Kummissjoni aċċettat dan l-impenn fuq il-prezz fir-rigward tad-dazju antidumping proviżorju. Permezz tar-Regolament (UE) Nru 748/2013 (5), il-Kummissjoni emendat ir-Regolament (UE) Nru 513/2013 sabiex tintroduċi l-bidliet tekniċi meħtieġa minħabba l-aċċettazzjoni tal-impenn fir-rigward tad-dazju antidumping proviżorju.
            
         
               (4)
            
            
               Permezz tar-Regolament ta' Implimentazzjoni (UE) Nru 1238/2013 (6), il-Kunsill impona dazju antidumping definittiv fuq l-importazzjonijiet ta' moduli u ta' ċelloli fl-Unjoni li joriġinaw jew li jiġu kkunsinjati mir-RPĊ (“il-prodotti kkonċernati”). Permezz tar-Regolament ta' Implimentazzjoni (UE) Nru 1239/2013 (7), il-Kunsill impona wkoll dazju antidumping definittiv fuq l-importazzjonijiet fl-Unjoni tal-prodotti kkonċernati.
            
         
               (5)
            
            
               Wara n-notifika ta' verżjoni emendata tal-impenn fuq il-prezz minn grupp ta' produtturi esportaturi (“il-produtturi esportaturi”) flimkien mas-CCCME, il-Kummissjoni kkonfermat, permezz tad-Deċiżjoni ta' Implimentazzjoni 2013/707/UE (8), li aċċettat l-impenn fuq il-prezz kif emendat (“l-impenn”) għall-perjodu ta' applikazzjoni ta' miżuri definittivi. L-Anness ta' din id-Deċiżjoni jelenka b'mod partikolari il-produtturi esportaturi li għalihom ġie aċċettat l-impenn, fost l-oħrajn:
               
                           (a)
                        
                        
                           Ningbo Osda Solar Co. Ltd, koperta mill-kodiċi addizzjonali TARIC: B859 (“Osda Solar”);
                        
                     
                           (b)
                        
                        
                           Ningbo Qixin Solar Electrical Appliance Co. Ltd flimkien mal-kumpanija relatata tagħha fl-Unjoni, koperti b'mod konġunt mill-kodiċijiet addizzjonali TARIC: B860 (“Qixin Solar”);
                        
                     
                           (c)
                        
                        
                           SHANDONG LINUO PHOTOVOLTAIC HI-TECH CO. LTD flimkien mal-kumpanija relatata tagħha fl-Unjoni, koperti b'mod konġunt mill-kodiċijiet addizzjonali TARIC: B869 (“Linuo”).
                        
                     
         
               (6)
            
            
               Permezz tad-Deċiżjoni ta' Implimentazzjoni 2014/657/UE (9), il-Kummissjoni aċċettat proposta mill-produtturi esportaturi flimkien mas-CCCME għal kjarifiki rigward l-implimentazzjoni tal-impenn għall-prodotti kkonċernati koperti mill-impenn, jiġifieri l-moduli u ċ-ċelloli li joriġinaw jew li jintbagħtu mir-RPĊ u li attwalment jaqgħu taħt il-kodiċijiet NM ex 8541 40 90 (il-kodiċijiet TARIC 8541409021, 8541409029, 8541409031 u 8541409039) magħmula mill-produtturi esportaturi (“il-prodott kopert”). Id-dazji antidumping u kumpensatorji msemmija fil-premessa (4) hawn fuq, flimkien mal-impenn, huma flimkien imsejħa “miżuri”.
            
         
               (7)
            
            
               Permezz tar-Regolament ta' Implimentazzjoni (UE) 2015/866 (10) il-Kummissjoni rtirat l-aċċettazzjoni tal-impenn għal tliet produtturi esportaturi.
            
         
               (8)
            
            
               Permezz tar-Regolament ta' Implimentazzjoni (UE) 2015/1403 (11) il-Kummissjoni rtirat l-aċċettazzjoni tal-impenn għal produttur esportatur ieħor.
            
         
               (9)
            
            
               Permezz tar-Regolament ta' Implimentazzjoni (UE) 2015/2018 (12) il-Kummissjoni rtirat l-aċċettazzjoni tal-impenn għal żewġ produtturi esportaturi.
            
         
               (10)
            
            
               Il-Kummissjoni bdiet investigazzjoni ta' rieżami tal-iskadenza skont l-Artikolu 11(2) tar-Regolament antidumping bażiku, permezz ta' Notifika ta' Bidu ppubblikata f'Il-Ġurnal Uffiċjali tal-Unjoni Ewropea
                   (13) fil-5 ta' Diċembru 2015.
            
         
               (11)
            
            
               Il-Kummissjoni bdiet investigazzjoni ta' reviżjoni tal-iskadenza skont l-Artikolu 18 tar-Regolament bażiku ta' kontra s-sussidji, permezz ta' Notifika ta' Bidu ppubblikata f'Il-Ġurnal Uffiċjali tal-Unjoni Ewropea
                   (14) fil-5 ta' Diċembru 2015.
            
         
               (12)
            
            
               Il-Kummissjoni bdiet ukoll rieżami interim parzjali skont l-Artikolu 11(3) tar-Regolament bażiku tal-antidumping u l-Artikolu 19 tar-Regolament bażiku ta' kontra s-sussidji, permezz ta' Notifika ta' Bidu ppubblikata f'Il-Ġurnal Uffiċjali tal-Unjoni Ewropea
                   (15) fil-5 ta' Diċembru 2015.
            
         
               (13)
            
            
               Permezz tar-Regolament ta' Implimentazzjoni (UE) 2016/115 (16) il-Kummissjoni rtirat l-aċċettazzjoni tal-impenn għal produttur esportatur ieħor.
            
         
               (14)
            
            
               Permezz tar-Regolament ta' Implimentazzjoni (UE) 2016/185 (17), il-Kummissjoni estendiet id-dazju antidumping definittiv impost bir-Regolament (UE) Nru 1238/2013 fuq importazzjonijiet tal-prodotti kkonċernati li joriġinaw mir-Repubblika tal-Poplu taċ-Ċina jew imwassla minnha għal importazzjonijiet tal-prodott ikkonċernat li jaslu mill-Malasja u mit-Tajwan, kemm jekk iddikjarati li joriġinaw mill-Malasja u mit-Tajwan kif ukoll jekk le.
            
         
               (15)
            
            
               Permezz tar-Regolament ta' Implimentazzjoni tal-Kummissjoni (UE) 2016/184 (18), il-Kummissjoni estendiet id-dazju kontrovalenti definittiv impost bir-Regolament tal-Kunsill (UE) Nru 1239/2013 fuq importazzjonijiet tal-prodotti kkonċernati li joriġinaw mir-Repubblika tal-Poplu taċ-Ċina jew imwassla minnha għal importazzjonijiet tal-prodott ikkonċernat li jaslu mill-Malasja u mit-Tajwan, kemm jekk iddikjarati li joriġinaw mill-Malasja u mit-Tajwan kif ukoll jekk le.
            
         
               (16)
            
            
               Permezz tar-Regolament ta' Implimentazzjoni (UE) 2016/1045 (19) il-Kummissjoni rtirat l-aċċettazzjoni tal-impenn għal produttur esportatur ieħor.
            
         
               (17)
            
            
               Permezz tar-Regolament ta' Implimentazzjoni (UE) 2016/1382 (20), il-Kummissjoni rtirat l-aċċettazzjoni tal-impenn għal ħames produtturi esportaturi oħra.
            
         B.   TERMINI TAL-IMPENN
   
   
               (18)
            
            
               Il-produtturi esportaturi qablu, fost l-oħrajn, li ma jbigħux il-prodott kopert lill-ewwel klijent indipendenti fl-Unjoni inqas minn ċertu prezz minimu tal-importazzjoni (minimum import price, “l-MIP”), sal-limitu tal-livell annwali assoċjat tal-importazzjonijiet lejn l-Unjoni (“il-livell annwali”) stipulat fl-impenn.
            
         
               (19)
            
            
               Il-produtturi esportaturi qablu wkoll li jbigħu l-prodott kopert biss permezz ta' bejgħ dirett. Għall-fini tal-impenn, bejgħ dirett huwa ddefinit bħala bejgħ jew lill-ewwel klijent indipendenti fl-Unjoni jew permezz ta' parti relatata fl-Unjoni elenkati fl-impenn.
            
         
               (20)
            
            
               L-impenn jistabbilixxi, f'lista mhux eżawrjenti, il-ksur tal-impenn. Il-lista tinkludi, b'mod partikolari, il-ħruġ ta' fattura kummerċjali (“fattura tal-impenn” kif definita fir-Regolament ta' Implimentazzjoni msemmi fil-premessa (4)) jew fattura tal-bejgħ mill-ġdid li t-tranżazzjoni finanzjarja li tkun ibbażata fuqha (pereżempju l-ammont ta' flus li x-xerrej effettivament jirċievi wara l-aġġustamenti għal noti ta' kreditu/ta' debitu jew simili) ma tkunx konformi mal-valur nominali tal-fattura kummerċjali.
            
         
               (21)
            
            
               Il-lista ta' ksur jinkludi wkoll bejgħ indirett lejn l-Unjoni minn kumpaniji li mhumiex elenkati fl-impenn u li jieħdu sehem f'sistema ta' kummerċ li tista' twassal għal riskju ta' evażjoni.
            
         
               (22)
            
            
               L-impenn jobbliga wkoll lill-produtturi esportaturi sabiex jipprovdu lill-Kummissjoni b'informazzjoni dettaljata dwar il-bejgħ kollu tal-esportazzjoni tagħhom lejn l-Unjoni, u l-bejgħ mill-ġdid fl-Unjoni, fuq bażi trimestrali (“ir-rapporti trimestrali”). Dan ifisser li d-dejta ppreżentata f'dawn ir-rapporti trimestrali trid tkun kompluta u korretta u li t-tranżazzjonijiet irrappurtati jkunu totalment konformi mat-termini tal-impenn.
            
         
               (23)
            
            
               Il-produttur esportatur huwa responsabbli għall-ksur ta' kwalunkwe parti relatata, sew jekk tkun elenkata fl-impenn kif ukoll jekk le.
            
         C.   MONITORAĠĠ TAL-PRODUTTURI ESPORTATURI
   
   
               (24)
            
            
               Waqt il-monitoraġġ fuq il-konformità mal-impenn, il-Kummissjoni vverifikat l-informazzjoni ppreżentata minn Osda Solar, Qixin Solar, u Linuo li kienet rilevanti għall-impenn. Il-Kummissjoni rċeviet ukoll assistenza mill-awtoritajiet doganali ta' Stat Membru wieħed fuq il-bażi tal-Artikolu 8(9) tar-Regolament antidumping bażiku u l-Artikolu 13(9) tar-Regolament antisussidji bażiku.
            
         
               (25)
            
            
               Il-kostatazzjonijiet stipulati fil-premessi minn (26) sa (34) jindirizzaw il-problemi identifikati għal Osda Solar, Qixin Solar u Linuo li jobbligaw lill-Kummissjoni tirtira l-aċċettazzjoni tal-impenn għal dawn il-produtturi esportaturi.
            
         D.   RAĠUNIJIET GĦALL-IRTIRAR TAL-AĊĊETTAZZJONI TAL-IMPENN
   
   (a)   Bejgħ minn Osda Solar
   
   
               (26)
            
            
               Fir-rapporti tagħha ta' kull tliet xhur, Osda Solar kienet irrapurtat tranżazzjoni ta' bejgħ tal-prodott kopert lil importatur allegatament mhux relatat fl-Unjoni u ħarġet fattura ta' impenn. Abbażi tal-informazzjoni disponibbli għall-Kummissjoni, l-importatur involuti fit-tranżazzjoni msemmija hawn fuq kien relatat ma' Osda Solar. Billi dan l-importatur mhuwiex elenkat bħala parti relatata fl-impenn, Osda Solar kisret it-termini tal-impenn kif deskritt fil-premessi (19) u (21).
            
         
               (27)
            
            
               Barra minn hekk, dan l-importatur relatat ħareġ mill-inqas fattura waħda ta' bejgħ mill-ġdid lill-klijent finali fl-Unjoni li għaliha l-MIP ma ġiex irrispettat. Għalhekk, Osda Solar kisret it-termini tal-impenn kif deskritt fil-premessi (18) u (23).
            
         (b)   Bejgħ minn Qixin Solar
   
   
               (28)
            
            
               Fir-rapporti tagħha ta' kull tliet xhur, Qixin Solar kienet rappurtata tranżazzjoni ta' bejgħ tal-prodott kopert lil importatur li allegatament mhux relatat fl-Unjoni u ħarġet fattura ta' impenn. Abbażi tal-informazzjoni disponibbli għall-Kummissjoni, l-importatur involut fit-tranżazzjoni msemmija hawn fuq kien relatat ma' Qixin Solar. Billi dan l-importatur mhuwiex elenkat bħala parti relatata fl-impenn, Qixin Solar kisret it-termini tal-impenn kif deskritt fil-premessi (19) u (21).
            
         
               (29)
            
            
               Barra minn hekk, l-importatur relatat ħareġ mill-inqas fattura waħda ta' bejgħ mill-ġdid lill-klijent finali fl-Unjoni li għaliha l-MIP ma ġiex irrispettat. Għalhekk, Qixin Solar kisret it-termini tal-impenn kif deskritt fil-premessi (18) u (23).
            
         
               (30)
            
            
               Barra minn hekk, fix-xahar li fih saret it-transazzjoni msemmija fil-premessa (29), Qixin Solar għamlet bejgħ dirett tal-prodott kopert lill-istess klijent, u b'hekk daħlet f'sistema ta' kummerċ li twassal għal kumpens doppju. Għalhekk, Qixin Solar kisret it-termini tal-impenn kif deskritt fil-premessa (21).
            
         (c)   Bejgħ minn Linuo
   
   
               (31)
            
            
               Fir-rapporti tagħha ta' kull tliet xhur, Linuo rrappurtat tranżazzjoni ta' bejgħ tal-prodott kopert lil importatur li allegatament mhuwiex relatat fl-Unjoni u ħarġet fattura ta' impenn. Abbażi tal-informazzjoni disponibbli għall-Kummissjoni, l-importatur involut fit-tranżazzjoni msemmija hawn fuq kien relatat ma' Linuo. Billi dan l-importatur mhuwiex elenkat bħala parti relatata fl-impenn, Linuo kiser it-termini tal-impenn kif deskritt fil-premessi (19) u (21).
            
         
               (32)
            
            
               Barra minn hekk, dan l-importatur relatat ħareġ mill-inqas fattura waħda ta' bejgħ mill-ġdid lill-klijent finali fl-Unjoni li għaliha l-MIP ma ġiex irrispettat. Għalhekk, Linuo kisret it-termini tal-impenn kif deskritt fil-premessi (18) u (23).
            
         E.   INVALIDAZZJONI TAL-FATTURI TAL-IMPENN
   
   
               (33)
            
            
               L-informazzjoni li tinsab fir-rapporti ta' kull tliet xhur u l-evidenza li daħlet turi li l-fatturi tal-bejgħ mill-ġdid imsemmija fil-premessi (27), (29) u (32) u l-fatturi tal-impenn imsemmija fil-premessa (30) huma marbuta ma' dawn it-tranżazzjonijiet.
               
                           Numru tal-Fattura kummerċjali li takkumpanja l-oġġetti soġġetti għal impenn
                        
                        
                           Data
                        
                        
                           Maħruġ minn
                        
                        
                           Maħruġ lil
                        
                     
                           ODAEU150006
                        
                        
                           23.12.2015
                        
                        
                           Ningbo Osda Solar Co., Ltd
                        
                        
                           Triple Shine B.V.
                        
                     
                           QXC150051
                        
                        
                           20.6.2015
                        
                        
                           Ningbo Qixin Solar Electrical Appliance Co., Ltd
                        
                        
                           Energy Plus B.V
                        
                     
                           QXC150040
                        
                        
                           2.6.2015
                        
                        
                           Ningbo Qixin Solar Electrical Appliance Co., Ltd
                        
                        
                           München Solarenergie GmbH
                        
                     
                           QXC150046
                        
                        
                           10.6.2015
                        
                        
                           Ningbo Qixin Solar Electrical Appliance Co., Ltd
                        
                        
                           München Solarenergie GmbH
                        
                     
                           QXC150049
                        
                        
                           17.6.2015
                        
                        
                           Ningbo Qixin Solar Electrical Appliance Co., Ltd
                        
                        
                           München Solarenergie GmbH
                        
                     
                           QXC150052
                        
                        
                           23.6.2015
                        
                        
                           Ningbo Qixin Solar Electrical Appliance Co., Ltd
                        
                        
                           München Solarenergie GmbH
                        
                     
                           LNPV-058 A-1502-017-1
                        
                        
                           6.2.2015
                        
                        
                           SHANDONG LINUO PHOTOVOLTAIC HI-TECH CO. LTD
                        
                        
                           Lion Sun B.V.
                        
                     Għaldaqtstant, f'konformità mal-Artikolu 3(2)(b) tar-Regolament ta' Implimentazzjoni tal-Kunsill (UE) Nru 1238/2013, l-Artikolu 2(2)(b) tar-Regolament ta' Implimentazzjoni tal-Kunsill (UE) Nru 1239/2013, dawn il-fatturi huma ddikjarati invalidi. Id-dejn doganali mġarrab fiż-żmien tal-aċċettazzjoni tad-dikjarazzjoni għar-rilaxx f'ċirkolazzjoni libera għandu jiġi rkuprat mill-awtoritajiet doganali nazzjonali skont l-Artikolu 105(3) sa (6) tar-Regolament (UE) Nru 952/2013 tal-Parlament Ewropew u tal-Kunsill (21) meta jidħol fis-seħħ l-irtirar tal-impenn fir-rigward tat-tliet produtturi esportaturi flimkien mal-kumpaniji relatati tagħhom fl-Unjoni. L-awtoritajiet doganali nazzjonali responsabbli għall-ġbir tad-dazji se jiġu infurmati kif xieraq.
               F'dan il-kuntest, il-Kummissjoni tfakkar li skont l-Artikolu 3(1)(b) moqri flimkien mal-Anness III, Nru 7 tar-Regolament ta' Implimentazzjoni (UE) Nru 1238/2013 u skont l-Artikolu 2(1)(b) moqri flimkien mal-Anness 2, Nru 7 tar-Regolament ta' Implimentazzjoni (UE) Nru 1239/2013, l-importazzjonijiet huma eżenti mid-dazji biss jekk il-fattura tindika l-prezz u tnaqqis possibbli. Meta ma jinżammux dawn il-kundizzjonijiet, id-dazji huma dovuti, anki meta l-fattura kummerċjali li takkumpanja l-prodotti ma tkunx ġiet invalidata mill-Kummissjoni.
            
         F.   VALUTAZZJONI ĠENERALI TA' PRATTIKABILITÀ TAL-IMPENN ĠENERALI
   
   
               (34)
            
            
               L-impenn jistipula li ksur minn produttur esportatur individwali ma jwassalx awtomatikament għal irtirar tal-aċċettazzjoni tal-impenn għall-produtturi esportaturi kollha. F'dan il-każ, il-Kummissjoni għandha tivvaluta l-impatt ta' dak il-ksur partikolari fuq il-prattikabbiltà tal-impenn bl-effett għall-produtturi esportaturi kollha u s-CCCME.
            
         
               (35)
            
            
               Għalhekk il-Kummissjoni vvalutat l-impatt ta' ksur minn Osda Solar, Qixin Solar, u Linuo dwar il-prattikabbiltà tal-impenn bl-effett għall-produtturi esportaturi kollha u s-CCCME.
            
         
               (36)
            
            
               Għalkemm il-ksur mit-tliet produtturi esportaturi wrew xejra simili, il-Kummissjoni tqis li r-responsabbiltà għall-ksur hija tal-produtturi esportaturi inkwistjoni; s'issa, il-monitoraġġ ma żvela l-ebda ksur sistematiku ta' dan il-mudell minn għadd kbir ta' produtturi esportaturi jew mis-CCCME. Fil-preżent, il-Kummissjoni tqis li l-funzjonament ġenerali tal-impenn mhuwiex affettwat u li ma hemm l-ebda raġuni għall-irtirar tal-aċċettazzjoni tal-impenn għall-produtturi esportaturi kollha u s-CCCME.
            
         
               (37)
            
            
               Madankollu, permezz tal-ittra tal-11 ta' Lulju 2016 il-Kummissjoni infurmat lis-CCCME dwar il-ksur ta' hawn fuq minn tliet produtturi esportaturi li juru xejra simili u fl-istess ħin iddikjaraw li jekk fil-futur jibqa' jseħħ ksur ta' xejra simili, il-Kummissjoni tista' tivvaluta mill-ġdid il-prattikabbiltà ġenerali tal-impenn.
            
         G.   SOTTOMISSJONIJIET BIL-MIKTUB U SEDUTI TA' SMIGĦ
   
   
               (38)
            
            
               Il-partijiet interessati ngħataw l-opportunità li jinstemgħu u li jippreżentaw kummenti skont l-Artikolu 8(9) tar-Regolament antidumping bażiku u l-Artikolu 13(9) tar-Regolament antisussidji bażiku.
            
         
               (39)
            
            
               Żewġ produtturi esportaturi ssottomettew kummenti wara d-divulgazzjoni limitata dwar il-kanali tal-bejgħ jew dwar il-konformità mal-MIP. Madankollu, il-kummenti kienu ta' natura kunfidenzjali u minkejja t-talba tal-Kummissjoni l-ebda sommarji mhux kunfidenzjali ma kienu ġew ipprovduti fi żmien l-iskadenza stipulata għal dan l-għan. Skont l-Artikolu 19(3) tar-Regolament bażiku antidumping u l-Artikolu 29(3) tar-Regolament bażiku kontra s-sussidji, dawn il-kummenti jistgħu jiġu injorati. Fi kwalunkwe każ, il-kummenti li waslu ma kinux tali li jibdlu l-valutazzjoni tal-Kummissjoni rigward ksur imsemmi fil-premessi (26) sa (32) u l-annullament ta' fattura tal-impenn imsemmija fil-premessa (33).
            
         H.   RTIRAR TAL-AĊĊETTAZZJONI TAL-IMPENN U IMPOŻIZZJONIJIET TA' DAZJI DEFINITTIVI
   
   
               (40)
            
            
               Għaldaqstant, skont l-Artikolu 8(9) tar-Regolament antidumping bażiku, l-Artikolu 13(9) tar-Regolament antisussidji bażiku, kif ukoll skont it-termini tal-impenn, il-Kummissjoni kkonkludiet li l-aċċettazzjoni tal-impenn għal Osda Solar, Qixin Solar u Linuo flimkien mal-kumpaniji relatati magħhom fl-Unjoni, tiġi rtirata.
            
         
               (41)
            
            
               Għaldaqstant, skont l-Artikolu 8(9) tar-Regolament bażiku antidumping u l-Artikolu 13(9) tar-Regolament bażiku antisussidji, id-dazju antidumping definittiv impost minn Artikolu 1 tar-Regolament ta' Implimentazzjoni (UE) Nru 1238/2013 u d-dazju kumpensatorju definittiv impost mill-Artikolu 1 tar-Regolament ta' Implimentazzjoni (UE) Nru 1239/2013 japplikaw awtomatikament għall-importazzjonijiet tal-prodott ikkonċernat li joriġinaw jew jintbagħat mir-RPĊ u magħmul minn Osda Solar (kodiċi addizzjonali TARIC B859), Qixin Solar (kodiċi addizzjonali TARIC B860), u Linuo (kodiċi addizzjonali TARIC B869) mill-ġurnata tad-dħul fis-seħħ ta' dan ir-Regolament.
            
         
               (42)
            
            
               Għal skopijiet ta' informazzjoni, it-tabella fl-Anness ta' dan ir-Regolament telenka lill-produtturi esportaturi li għalihom l-aċċettazzjoni tal-impenn mid-Deċiżjoni ta' Implimentazzjoni 2013/707/UE mhijiex affettwata,
            
         ADOTTA DAN IR-REGOLAMENT:
   Artikolu 1
   Aċċettazzjoni tal-impenn fir-rigward ta' Ningbo Osda Solar Co. Ltd, koperta mill-kodiċi TARIC addizzjonali B859, Ningbo Qixin Solar Electrical Appliance Co. Ltd flimkien mal-kumpaniji relatata tagħha fl-Union, koperti b'mod konġunt mill-kodiċi addizzjonali TARIC B860 u SHANDONG LINUO PHOTOVOLTAIC HI-TECH CO. LTD flimkien mal-kumpanija relatata tagħha fl-Unjoni, koperti b'mod konġunt mill-kodiċi addizzjonali TARIC B869 hija b'dan irtirata.
   Artikolu 2
   1.   Dawn il-fatturi tal-impenn huma ddikjarati invalidi:
   
               Numru tal-Fattura kummerċjali li takkumpanja l-oġġetti soġġetti għal impenn
            
            
               Data
            
            
               Maħruġ minn
            
            
               Maħruġ lil
            
         
               ODAEU150006
            
            
               23.12.2015
            
            
               Ningbo Osda Solar Co., Ltd
            
            
               Triple Shine B.V.
            
         
               QXC150051
            
            
               20.6.2015
            
            
               Ningbo Qixin Solar Electrical Appliance Co., Ltd
            
            
               Energy Plus B.V
            
         
               QXC150040
            
            
               2.6.2015
            
            
               Ningbo Qixin Solar Electrical Appliance Co., Ltd
            
            
               München Solarenergie GmbH
            
         
               QXC150046
            
            
               10.6.2015
            
            
               Ningbo Qixin Solar Electrical Appliance Co., Ltd
            
            
               München Solarenergie GmbH
            
         
               QXC150049
            
            
               17.6.2015
            
            
               Ningbo Qixin Solar Electrical Appliance Co., Ltd
            
            
               München Solarenergie GmbH
            
         
               QXC150052
            
            
               23.6.2015
            
            
               Ningbo Qixin Solar Electrical Appliance Co., Ltd
            
            
               München Solarenergie GmbH
            
         
               LNPV-058 A-1502-017-1
            
            
               6.2.2015
            
            
               SHANDONG LINUO PHOTOVOLTAIC HI-TECH CO. LTD
            
            
               Lion Sun B.V.
            
         2.   L-awtoritajiet doganali nazzjonali huma b'dan diretti biex jirkupraw id-dejn doganali mġarrab fil-ħin tal-aċċettazzjoni tad-dikjarazzjoni għar-rilaxx f'ċirkolazzjoni libera skont l-Artikolu 3(2)(b) tar-Regolament ta' Implimentazzjoni (UE) Nru 1238/2013 u l-Artikolu 2(2)(b) tar-Regolament ta' Implimentazzjoni (UE) Nru 1239/2013.
   Artikolu 3
   Dan ir-Regolament jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-22 ta' Awwissu 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 176, 30.6.2016, p. 21.
   
      (2)  ĠU L 176, 30.6.2016, p. 55.
   
      (3)  ĠU L 152, 5.6.2013, p. 5.
   
      (4)  ĠU L 209, 3.8.2013, p. 26.
   
      (5)  ĠU L 209, 3.8.2013, p. 1.
   
      (6)  ĠU L 325, 5.12.2013, p. 1.
   
      (7)  ĠU L 325, 5.12.2013, p. 66.
   
      (8)  ĠU L 325, 5.12.2013, p. 214.
   
      (9)  ĠU L 270, 11.9.2014, p. 6.
   
      (10)  ĠU L 139, 5.6.2015, p. 30.
   
      (11)  ĠU L 218, 19.8.2015, p. 1.
   
      (12)  ĠU L 295, 12.11.2015, p. 23.
   
      (13)  ĠU C 405, 5.12.2015, p. 8.
   
      (14)  ĠU C 405, 5.12.2015, p. 20.
   
      (15)  ĠU C 405, 5.12.2015, p. 33.
   
      (16)  ĠU L 23, 29.1.2016, p. 47.
   
      (17)  ĠU L 37, 12.2.2016, p. 76.
   
      (18)  ĠU L 37, 12.2.2016, p. 56.
   
      (19)  ĠU L 170, 29.6.2016, p. 5.
   
      (20)  ĠU L 222, 17.8.2016, p. 10.
   
      (21)  ĠU L 269, 10.10.2013, p. 1.
   
      ANNESS
      
         Lista ta' kumpaniji
      
      
                  Isem tal-kumpanija
               
               
                  Kodiċi TARIC addizzjonali
               
            
                  Jiangsu Aide Solar Energy Technology Co. Ltd
               
               
                  B798 
               
            
                  Alternative Energy (AE) Solar Co. Ltd
               
               
                  B799 
               
            
                  Anhui Chaoqun Power Co. Ltd
               
               
                  B800 
               
            
                  Anji DaSol Solar Energy Science & Technology Co. Ltd
               
               
                  B802 
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801 
               
            
                  Anhui Titan PV Co. Ltd
               
               
                  B803 
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804 
               
            
                  Changzhou NESL Solartech Co. Ltd
               
               
                  B806 
               
            
                  Changzhou Shangyou Lianyi Electronic Co. Ltd
               
               
                  B807 
               
            
                  CHINALAND SOLAR ENERGY CO. LTD
               
               
                  B808 
               
            
                  ChangZhou EGing Photovoltaic Technology Co. Ltd
               
               
                  B811 
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812 
               
            
                  CSG PVtech Co. Ltd
               
               
                  B814 
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809 
               
            
                  Dongfang Electric (Yixing) MAGI Solar Power Technology Co. Ltd
               
               
                  B816 
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817 
               
            
                  Era Solar Co. Ltd
               
               
                  B818 
               
            
                  GD Solar Co. Ltd
               
               
                  B820 
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821 
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850 
               
            
                  Guodian Jintech Solar Energy Co. Ltd
               
               
                  B822 
               
            
                  Hangzhou Bluesun New Material Co. Ltd
               
               
                  B824 
               
            
                  Hanwha SolarOne (Qidong) Co. Ltd
               
               
                  B826 
               
            
                  Hengdian Group DMEGC Magnetics Co. Ltd
               
               
                  B827 
               
            
                  HENGJI PV-TECH ENERGY CO. LTD
               
               
                  B828 
               
            
                  Himin Clean Energy Holdings Co. Ltd
               
               
                  B829 
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830 
               
            
                  Jiangsu Green Power PV Co. Ltd
               
               
                  B831 
               
            
                  Jiangsu Hosun Solar Power Co. Ltd
               
               
                  B832 
               
            
                  Jiangsu Jiasheng Photovoltaic Technology Co. Ltd
               
               
                  B833 
               
            
                  Jiangsu Runda PV Co. Ltd
               
               
                  B834 
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835 
               
            
                  Jiangsu Seraphim Solar System Co. Ltd
               
               
                  B836 
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837 
               
            
                  Jiangsu Sinski PV Co. Ltd
               
               
                  B838 
               
            
                  Jiangsu Sunlink PV Technology Co. Ltd
               
               
                  B839 
               
            
                  Jiangsu Zhongchao Solar Technology Co. Ltd
               
               
                  B840 
               
            
                  Jiangxi Risun Solar Energy Co. Ltd
               
               
                  B841 
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793 
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842 
               
            
                  Jiangyin Shine Science and Technology Co. Ltd
               
               
                  B843 
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794 
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845 
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795 
               
            
                  Juli New Energy Co. Ltd
               
               
                  B846 
               
            
                  Jumao Photonic (Xiamen) Co. Ltd
               
               
                  B847 
               
            
                  King-PV Technology Co. Ltd
               
               
                  B848 
               
            
                  Kinve Solar Power Co. Ltd (Maanshan)
               
               
                  B849 
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851 
               
            
                  Nanjing Daqo New Energy Co. Ltd
               
               
                  B853 
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854 
               
            
                  Ningbo Huashun Solar Energy Technology Co. Ltd
               
               
                  B856 
               
            
                  Ningbo Jinshi Solar Electrical Science & Technology Co. Ltd
               
               
                  B857 
               
            
                  Ningbo Komaes Solar Technology Co. Ltd
               
               
                  B858 
               
            
                  Ningbo South New Energy Technology Co. Ltd
               
               
                  B861 
               
            
                  Ningbo Sunbe Electric Ind Co. Ltd
               
               
                  B862 
               
            
                  Ningbo Ulica Solar Science & Technology Co. Ltd
               
               
                  B863 
               
            
                  Perfectenergy (Shanghai) Co. Ltd
               
               
                  B864 
               
            
                  Perlight Solar Co. Ltd
               
               
                  B865 
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866 
               
            
                  RISEN ENERGY CO. LTD
               
               
                  B868 
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870 
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871 
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872 
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873 
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874 
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875 
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876 
               
            
                  Shenzhen Sacred Industry Co. Ltd
               
               
                  B878 
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880 
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881 
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882 
               
            
                  SUZHOU SHENGLONG PV-TECH CO. LTD
               
               
                  B883 
               
            
                  TDG Holding Co. Ltd
               
               
                  B884 
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885 
               
            
                  Wenzhou Jingri Electrical and Mechanical Co. Ltd
               
               
                  B886 
               
            
                  Shanghai Topsolar Green Energy Co. Ltd
               
               
                  B877 
               
            
                  Shenzhen Sungold Solar Co. Ltd
               
               
                  B879 
               
            
                  Wuhu Zhongfu PV Co. Ltd
               
               
                  B889 
               
            
                  Wuxi Saijing Solar Co. Ltd
               
               
                  B890 
               
            
                  Wuxi Shangpin Solar Energy Science and Technology Co. Ltd
               
               
                  B891 
               
            
                  Wuxi Solar Innova PV Co. Ltd
               
               
                  B892 
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796 
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893 
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896 
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797 
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899 
               
            
                  Yuhuan Sinosola Science & Technology Co. Ltd
               
               
                  B900 
               
            
                  Zhangjiagang City SEG PV Co. Ltd
               
               
                  B902 
               
            
                  Zhejiang Fengsheng Electrical Co. Ltd
               
               
                  B903 
               
            
                  Zhejiang Global Photovoltaic Technology Co. Ltd
               
               
                  B904 
               
            
                  Zhejiang Heda Solar Technology Co. Ltd
               
               
                  B905 
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906 
               
            
                  Zhejiang Kingdom Solar Energy Technic Co. Ltd
               
               
                  B907 
               
            
                  Zhejiang Koly Energy Co. Ltd
               
               
                  B908 
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910 
               
            
                  Zhejiang Shuqimeng Photovoltaic Technology Co. Ltd
               
               
                  B911 
               
            
                  Zhejiang Shinew Photoelectronic Technology Co. Ltd
               
               
                  B912 
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914 
               
            
                  Zhejiang Sunrupu New Energy Co. Ltd
               
               
                  B915 
               
            
                  Zhejiang Tianming Solar Technology Co. Ltd
               
               
                  B916 
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917 
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918 
               
            
                  ZHEJIANG YUANZHONG SOLAR CO. LTD
               
               
                  B920 
               
            
                  Zhongli Talesun Solar Co. Ltd
               
               
                  B922